CELEX: 32008D0424
Language: sl
Date: 2008-06-06 00:00:00
Title: 2008/424/ES: Odločba Komisije z dne 6. junija 2008 o zaščitnih ukrepih v zvezi z visoko patogeno aviarno influenco podtipa H7 v Združenem kraljestvu (notificirano pod dokumentarno številko C(2008) 2666)

7.6.2008   
            
            
               SL
            
            
               Uradni list Evropske unije
            
            
               L 149/81
            
         
      ODLOČBA KOMISIJE
   
   z dne 6. junija 2008
   o zaščitnih ukrepih v zvezi z visoko patogeno aviarno influenco podtipa H7 v Združenem kraljestvu
   (notificirano pod dokumentarno številko C(2008) 2666)
   (Besedilo v angleškem jeziku je edino verodostojno)
   (2008/424/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), in zlasti člena 10(4) Direktive,
   ob upoštevanju naslednjega:
   
               (1)
            
            
               Direktiva Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence ter o razveljavitvi Direktive 92/40/EGS (3) določa nekatere preventivne ukrepe v zvezi z nadzorom in zgodnjim odkrivanjem aviarne influence ter minimalne ukrepe za obvladovanje, ki se morajo izvajati v primeru izbruha navedene bolezni pri perutnini ali drugih pticah v ujetništvu. Navedena direktiva določa vzpostavitev okuženih in ogroženih območij v primeru izbruha visoko patogene aviarne influence.
            
         
               (2)
            
            
               Združeno kraljestvo je 4. junija 2008 uradno obvestilo Komisijo o potrjenem izbruhu visoko patogene aviarne influence podtipa H7 na kmetijskem gospodarstvu s perutnino na ozemlju Združenega kraljestva ter o takojšnji uvedbi ustreznih ukrepov v okviru Direktive 2005/94/ES, vključno z vzpostavitvijo okuženih in ogroženih območij.
            
         
               (3)
            
            
               Komisija je v sodelovanju z Združenim kraljestvom proučila navedene ukrepe in presodila, da so meje območij, ki jih je vzpostavil pristojni organ v navedeni državi članici, dovolj oddaljene od dejanskega kraja potrjenega izbruha.
            
         
               (4)
            
            
               Za preprečitev kakršnih koli nepotrebnih motenj za trgovino v Skupnosti in v izogib tveganju, da tretje države sprejmejo neupravičene omejitve trgovanja, je treba navedena območja v Združenem kraljestvu nemudoma opisati na ravni Skupnosti.
            
         
               (5)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Ta odločba zadeva okužena in ogrožena območja, ki so jih vzpostavili pristojni organi Združenega kraljestva po potrjenem izbruhu visoko patogene aviarne influence podtipa H7 na kmetijskem gospodarstvu s perutnino v grofiji Oxfordshire, o katerem je Združeno kraljestvo 4. junija 2008 uradno obvestilo Komisijo.
   Združeno kraljestvo zagotovi, da okužena in ogrožena območja, vzpostavljena v skladu s členom 16(1) Direktive 2005/94//ES, obsegajo vsaj območja, navedena v delu A in delu B Priloge k tej odločbi.
   Člen 2
   Ta odločba se uporablja do 28. junija 2008.
   Člen 3
   Ta odločba je naslovljena na Združeno kraljestvo Velika Britanija in Severna Irska.
   
      V Bruslju, 6. junija 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 395, 30.12.1989, str. 13. Direktiva, kakor je bila nazadnje spremenjena z Direktivo 2004/41/ES Evropskega parlamenta in Sveta (UL L 157, 30.4.2004, str. 33); popravljena različica UL L 195, 2.6.2004, str. 12.
   
      (2)  UL L 224, 18.8.1990, str. 29. Direktiva, kakor je bila nazadnje spremenjena z Direktivo 2002/33/ES Evropskega parlamenta in Sveta (UL L 315, 19.11.2002, str. 14).
   
      (3)  UL L 10, 14.1.2006, str. 16.
   
      PRILOGA
      DEL A
      Okuženo območje iz člena 1
      
                  ISO oznaka države
               
               
                  Država članica
               
               
                  Oznaka
                  (če je na voljo)
               
               
                  Ime
               
            
                  UK
               
               
                  Združeno Kraljestvo
               
               
                  00201
               
               
                  Območje, ki zajema del grofij Oxfordshire in Warwickshire na meji in v krogu s premerom 3,215 kilometrov s središčem na geografski koordinati SP36412 42196 (1).
               
            
         
      DEL B
      Ogroženo območje iz člena 1
      
                  ISO oznaka države
               
               
                  Država članica
               
               
                  Oznaka
                  (če je na voljo)
               
               
                  Ime
               
            
                  UK
               
               
                  Združeno Kraljestvo
               
               
                  00201
               
               
                  Območje, ki zajema del grofij Oxfordshire in Warwickshire na meji in v krogu s premerom 10,215 kilometrov s središčem na geografski koordinati SP36412 42196 (2).
               
            
         (1)  Geografska koordinata je določena na podlagi katastrske izmere po karti Landranger 1:50 000.
      
         (2)  Geografska koordinata je določena na podlagi katastrske izmere po karti Landranger 1:50 000.